เงินบาทอ่อนค่าเล็กน้อย ขณะนักลงทุนเน้นถือดอลล์รอเฟดขึ้นดบ.
ค่าเงินบาทปิดตลาดเย็นนี้ (9 ธ.ค.) ที่ระดับ 35.96 บาท/ดอลลาร์ อ่อนค่าจากเปิดตลาดเช้าที่ระดับ 35.92/94 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.91-35.97 บาท/ดอลลาร์
9 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (9 ธ.ค.) ที่ระดับ 35.96 บาท/ดอลลาร์ อ่อนค่าจากเปิดตลาดเช้าที่ระดับ 35.92/94 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.91-35.97 บาท/ดอลลาร์
“เงินบาทอ่อนค่าหลังมี flow ไหลออกไปถือครองดอลลาร์มากขึ้น เนื่องจากตลาดเชื่อว่าเฟดจะปรับขึ้นดอกเบี้ย วันศุกร์คาดปริมาณการซื้อขายเบาบาง นักลงทุนรอดูปัจจัยสัปดาห์หน้า” นักบริหารเงินระบุ ขณะที่คาดว่า วันศุกร์เงินบาทจะเคลื่อนไหวในกรอบ 35.85-36.10 บาท/ดอลลาร์
 
ที่มา: สำนักข่าวอินโฟเควสท์